
ΔΙΕΥΘΥΝΣΗ 	: ΚΟΙΝΩΝΙΚΗΣ ΠΟΛΙΤΙΚΗΣ

ΘΕΜΑ:  Έγκριση  του Πρακτικού ελέγχου των δικαιολογητικών των αιτουμένων του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές Χριστουγέννων 2026» και της σύνταξης κατάστασης απόρων κατοίκων του Δήμου μας, και χορήγηση του ποσού 181.340,00€ χρηματικού βοηθήματος.


Σας παρακαλούμε, κατά την προσεχή συνεδρίαση του Δημοτικού Συμβουλίου , όπως συμπεριλάβετε και το θέμα που αφορά στην έγκριση  κατάστασης απόρων κατοίκων του Δήμου μας, δικαιούχων   του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές Χριστουγέννων 2026» και χορήγηση του ποσού 181.340,00€ χρηματικού βοηθήματος.

Η υπηρεσία μας,
Έχοντας υπόψη : 
  Τις διατάξεις του Ν. 5314/2026 (ΦΕΚ Α΄ 103/29-06-2026) «Κώδικας Τοπικής Αυτοδιοίκησης» και ειδικότερα:
1.Τις διατάξεις του άρθρου 128 του Ν. 5314/2026 σχετικά με τις γενικές αρμοδιότητες του Δημοτικού Συμβουλίου.

2.  Το άρθρο 525 παρ.3 του ν. 5314/2026 «Επιχορηγήσεις και βοηθήματα δήμων»
Για την αντιμετώπιση έκτακτης και σοβαρής ανάγκης επιτρέπεται να χορηγούνται στους οικονομικά αδύναμους κατοίκους, τους τρίτεκνους, και τους πολύτεκνους είδη διαβίωσης ή περίθαλψης, κυρίως ιατρο-φαρμακευτικής και νοσοκομειακής, με απόφαση του δημοτικού συμβουλίου. Με τους ίδιους όρους επιτρέπεται να χορηγούνται χρηματικά βοηθήματα……. και παρ. 5.  Τα βοηθήματα των παρ. 3 και 4 είναι αφορολόγητα, δεν υπόκεινται σε οποιαδήποτε κράτηση, δεν κατάσχονται ούτε συμψηφίζονται με βεβαιωμένες οφειλές στη φορολογική διοίκηση και το Δημόσιο εν γένει, ασφαλιστικούς φορείς και ταμεία, δήμους, περιφέρειες και νομικά πρόσωπα αυτών ή πιστωτικά ιδρύματα και δεν υπολογίζονται στα εισοδηματικά όρια για την καταβολή οποιασδήποτε άλλης παροχής κοινωνικού ή προνοιακού χαρακτήρα.

3. Τα άρθρα 109 παρ. 2  περιπτώσεις γ) και η) και 463 του ν.5314/2026.

4. Την υπ’ αριθ. 2/2026 (ΑΔΑ: 9ΖΧ9ΩΕΚ-1ΕΩ) απόφαση Δημοτικού Συμβουλίου περί έγκρισης προϋπολογισμού Δήμου Καλλιθέας οικονομικού έτους 2026 και την υπ’ αριθ. 4493/22.1.2026 Απόφαση του Γραμματέα Αποκεντρωμένης Διοίκησης Αττικής περί επικύρωσης του προϋπολογισμού Δήμου Καλλιθέας οικονομικού έτους 2026 (Α.Δ.Α: 63ΥΨΩΕΚ-ΜΓ6) 
5. Το γεγονός ότι τα οικονομικά κριτήρια επιλογής ωφελούμενων στηρίζονται σε έγκριτα στοιχεία της ΕΛΣΤΑΤ και του Παρατηρητηρίου Οικονομικών και Κοινωνικών Εξελίξεων του ΙΝΕ περί ορίων (ακραίας) φτώχειας.

6. Το γεγονός ότι οι Κοινωνικές Υπηρεσίες του Δήμου Καλλιθέας διαπιστώνουν την ετήσια αύξηση των ατόμων που πλήττονται από την κοινωνικοοικονομική κρίση.

7. Την με αρ. 188/2026 (ΑΔΑ: 67ΟΩΕΚ-758)   Απόφαση Δημοτικού Συμβουλίου περί έγκρισης διαδικασίας, κριτηρίων και δικαιολογητικών καταβολής οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου Χριστουγέννων 2026.
8. Το γεγονός ότι για την μη επιβάρυνση των κατοίκων η διαδικασία αιτήσεων πολιτών και αξιολόγησης αυτών γίνεται άπαξ ετησίως.

9. Την με αριθ. 1722/23.10.2026 (ΑΔΑ: ΡΔ5ΔΩΕΚ-37Η) Απόφαση Ανάληψης Υποχρέωσης περί έγκρισης δαπάνης και διάθεσης πίστωσης ύψους  ΕΚΑΤΟΝ ΕΝΕΝΗΝΤΑ ΕΝΝΕΑ  ΧΙΛΙΑΔΕΣ ΚΑΙ ΟΚΤΑΚΟΣΙΑ ΕΥΡΩ (199.800,00) , για την πληρωμή δαπάνης σε βάρος της πίστωσης του προϋπολογισμού εξόδων του ΔΗΜΟΥ ΚΑΛΛΙΘΕΑΣ με ΑΛΕ 055.2250905.009 οικ. έτους 2026 για την ΔΑΠΑΝΗ ΚΑΤΑΒΟΛΗΣ ΟΙΚΟΝΟΜΙΚΟΥ ΒΟΗΘΗΜΑΤΟΣ ΣΕ ΟΙΚΟΝΟΜΙΚΑ ΕΥΑΛΩΤΟΥΣ ΚΑΤΟΙΚΟΥΣ ΤΟΥ ΔΗΜΟΥ ΠΕΡΙΟΔΟΥ ΧΡΙΣΤΟΥΓΕΝΝΩΝ 2026, ΣΥΜΦΩΝΑ ΜΕ ΤΟ ΑΡΘΡΟ 525 παρ. 3 ΤΟΥ Ν. 5314/2026 ΚΑΙ ΤΗΣ ΑΠΟΦΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΑΡΙΘ. 188/27-07-2026 (ΑΔΑ: Ψ67ΟΩΕΚ-758), ΚΑΘΟΡΙΣΜΟΣ ΚΡΙΤΗΡΙΩΝ, ΜΕ ΧΡΗΜΑΤΙΚΟ ΕΝΤΑΛΜΑ ΠΡΟΠΛΗΡΩΜΗΣ».
10. Την με αριθ. 604/2026 (ΑΔΑ: 6ΤΑΧΩΕΚ-Γ2Μ) Απόφαση Δημοτικής Επιτροπής περί έγκρισης έκδοσης χρηματικού εντάλματος προπληρωμής και ορισμού υπόλογου για καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου Χριστουγέννων 2026, με χρηματικό ένταλμα προπληρωμής.
11. Το με Α.Π. 55528/23-10-2026 έγγραφο της Δ/νσης Κοινωνικής Πολιτικής περί συγκρότησης συνεργείου ελέγχου δικαιολογητικών αιτούντων για τη χορήγηση οικονομικού βοηθήματος
12. Το με Α.Π 55835/26.10.2026 Πρακτικό ελέγχου  δικαιολογητικών (1681) αιτούντων άπαξ ετησίως για τη χορήγηση οικονομικού βοηθήματος Χριστουγέννων 2026 και Πάσχα 2027, σύμφωνα με τις προϋποθέσεις της υπ’ αρ. 188/2026 απόφασης του Δημοτικού Συμβουλίου Καλλιθέας και συνημμένη κατάσταση απόρων, που συντάχθηκε από το αρμόδιο συνεργείο υπαλλήλων της Διεύθυνσης (ορίστηκαν με το με Α.Π. 55528/23-10-2026 έγγραφο).

Από την παράθεση των παραπάνω διατάξεων προκύπτει ότι  δύναται ο Δήμος, περιοδικά (π.χ. τις περιόδους Χριστουγέννων και Πάσχα) να ενισχύει με οικονομικό βοήθημα τις  ευπαθείς ομάδες των κατοίκων τους ιδιαίτερα ενόψει των ιδιαίτερων εορταστικών εθίμων και παραδόσεων που αποτελούν εξαιρετική περίσταση που αποκλίνει από τις συνήθεις ανάγκες της καθημερινότητας και ότι είναι αναγκαία η σύσταση καταλόγου οικονομικά ευάλωτων κατοίκων από τη Δημοτική Επιτροπή, κατόπιν καταγραφής από την αρμόδια υπηρεσία των δικαιούχων χρηματικού βοηθήματος λόγω Χριστουγέννων, ύστερα από τον έλεγχο και έρευνα των προϋποθέσεων σχετικά με την κοινωνικο-οικονομική τους κατάσταση με την διαπιστώθηκε η ανάγκη οικονομικής ενίσχυσή τους .
Επισημαίνεται ότι λόγω του όγκου των παραληφθεισών αιτήσεων (1681) η υπηρεσία προέβη σε προπαρασκευαστική διαδικασία προκαταρκτικού προελέγχου των δικαιολογητικών η οποία δεν προκάλεσε καμία δαπάνη.
Μετά την έκδοση της σχετικής ΑΑΥ με αριθ. 1722/23-10-2026 το Συνεργείο Ελέγχου που συγκροτήθηκε για αυτό το σκοπό, προέβη στο τελικό έλεγχο και στην επικύρωση των αποτελεσμάτων, την κατάρτιση των καταστάσεων δικαιούχων και απορριπτέων και τη σύνταξη πρακτικού ελέγχου δικαιολογητικών. 

Τα χρηματικά βοηθήματα θα πιστωθούν στον προσωπικό τραπεζικό λογαριασμό των δικαιούχων.

Επισυνάπτεται ως αναπόσπαστο μέρος της παρούσας το με Α.Π. 55835/26.10.2026 Πρακτικό Ελέγχου, η συνταχθείσα κατάσταση απόρων και η κατάσταση απορριφθέντων αιτούντων λόγω μη πλήρωσης των απαιτουμένων κριτηρίων.

Σύμφωνα τα στοιχεία που προέκυψαν από τον έλεγχο των δικαιολογητικών τα οποία αναγράφονται στο προς έγκριση πρακτικό, η δαπάνη κατανέμεται ως εξής:

	
Α/Α
	
ΟΙΚΟΓΕΝΕΙΑ- ΝΟΙΚΟΚΥΡΙΟ 
	ΑΡΙΘΜΟΣ
ΝΟΙΚΟΚΥΡΙΩΝ
	ΠΟΣΟ/ΝΟΙΚΟΚΥΡΙΟ
	ΣΥΝΟΛΟ

	1
	1-2 ΑΤΟΜΑ
	1.201 
	110€
	132.110,00€

	2
	3-4 ΑΤΟΜΑ
	201 
	150€
	 30.150,00€

	3
	5+ ΑΤΟΜΑ
	106
	180€
	 19.080,00€

	
	Σύνολο 
	
	
	181.340,00€



Γενικό Σύνολο  εγκεκριμένων ατόμων/νοικοκυριών: 1.508
Γενικό Σύνολο απορριφθέντων ατόμων/νοικοκυριών: 173
  Γενικό σύνολο χρηματικών βοηθημάτων: 181.340,00 €

 Βεβαιώνουμε ότι τα πλήρη/στοιχεία και δικαιολογητικά των αιτήσεων φυλάσσονται στο Τμήμα Υγείας & Κοιν. Προστασίας, διαθέσιμα για έλεγχο οποτεδήποτε ζητηθεί.

Η υπηρεσία διατηρεί το δικαίωμα αντικατάστασης ατόμων από τη Διεύθυνση Κοινωνικής Πολιτικής, στη συσταθείσα κατάσταση, σε περίπτωση θανάτου, μετοίκησης ή άλλου στοιχείου που θα πληροφορηθεί η υπηρεσία περί αλλαγών οικονομικών συνθηκών δικαιούχου, κ.α. 

Κατόπιν των παραπάνω παρακαλούμε:

1. Την έγκριση του Πρακτικού ελέγχου των δικαιολογητικών των αιτουμένων του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές Χριστουγέννων 2026» και της σύνταξης κατάστασης απόρων κατοίκων του Δήμου μας, και χορήγηση του ποσού 181.340,00€ χρηματικού βοηθήματος.

2.  Την έγκριση των συνημμένων Πινάκων Δικαιούχων και Απορριφθέντων

3. Την εξουσιοδότηση της υπηρεσίας για την ανάρτηση των αποτελεσμάτων στην ιστοσελίδα και στον πίνακα ανακοινώσεων του Τμ. Υγείας & Κοιν. Προστασίας, με αποκλειστική χρήση του Αριθμού Πρωτοκόλλου της αίτησης των υποψηφίων για τη διασφάλιση των προσωπικών δεδομένων (GDPR). 


Η δαπάνη θα βαρύνει  τον κωδικό   ΑΛΕ 055.2250905.009 με τίτλο «Καταβολή οικονομικού βοηθήματος σε οικονομικά ευάλωτους κατοίκους του Δήμου Καλλιθέας, περιόδου Χριστουγέννων 2026» πίστωση ύψους 181.340,00€ του προϋπολογισμού οικονομικού έτους 2026 »




ΕΠ/ΝΑ:                                                        		Ο ΑΝΤΙΔΗΜΑΡΧΟΣ ΚΟΙΝΩΝΙΚΗΣ ΠΟΛΙΤΙΚΗΣ
-Το με Α.Π.55835/26.10.2026 Πρακτικό
-Ψευδωνυμοποιημένος                                        
κατάλογος δικαιούχων                                                        ΝΙΚΟΛΑΟΣ ΓΙΑΤΡΑΣ
-Ψευδωνυμοποιημένος κατάλογος 
απορριφθέντων        		          	        		                          

Εσωτερική Διανομή                                              		   
Γραφείο Δημάρχου
Γραφείο Αντιδημάρχου (κου Γιατρά)
Γραφείο Γ. Γραμματέα
Τμ. Προϋπολογισμού και Εκκαθάρισης Δαπανών.
Τμ. Ταμείου
Δ/νση Ο.Υ.
Δ/νση Κοινωνικής Πολιτικής
Τμ. Υγείας & Κοινωνικής Προστασίας 

